Averonas (departamentas)

Averonas (12) (, langedokiškai Avairon) – Prancūzijos departamentas šalies pietuose, Vidurio Pirėnų regione, pavadintas pagal to paties pavadinimo upę, Tarno intaką. Administracinis centras – Rodezas (Rodez).

Departamente 3 apskritys, 46 kantonai, 35 municipaliniai susivienijimai ir 304 komunos.

 Istorija 
Įsteigtas 1790 m., padalijus Rueržo provinciją.

 Geografija 
Averono departamentas ribojasi su Tarno, Tarno ir Garonos, Lo, Hero, Gardo, Lozero, ir Kantalio departamentais.

Aukščiausia departamento vieta – Mailhebiau kalnas, 1471 m. Gamta departamentą padalijo į keliolika mažų regionų.

 Pagrindiniai miestai 

 Rodezas (Rodez) – 23 707 gyventojai (1999 m.)
 Mijo (Millau) – 21 339 gyventojai
 Vilfranšas (Villefranche – de-Rouergue) – 11 919 gyventojai

 Klimatas 

Klimatą formuoja Centrinis masyvas, jaučiama ir Viduržemio jūros įtaka. Žemiausia temperatūra -17,5°C, aukščiausia +37,5 °C. Šalčiausia diena – 1985 m. sausio 16 d., karščiausia – 1987 m. rugpjūčio 16 d. 1992 m. rugsėjo 26 d. per parą iškrito 115 mm kritulių.

 Ekonomika 

Pagrindinės ekonomikos šakos – žemės ūkis, miškininkystė, pirštininkystė. Gaminamas sūris Rokforas (appellation d’origine contrôlée).

Industrijai atstovauja Bosch. Yra kelios logistikos įmonės. Krašto ekonomines galimybes pagerino 2 460 m ilgio ir 270 m (didžiausias – 343 m) aukščio Mijo viadukas.

 Turizmas 

Turistus traukia kalnai, daugiau, kaip 1000 dolmenų ir pilys.

 Politika 

Departamentui Prancūzijos senate atstovauja Bernaras Seijė ir Žanas Puešas, Atstovų rūmuose – 8 deputatai. Generalinę tarybą sudaro 46 nariai, kurių po pusę renkami kas trejus metus šešerių metų kadencijai.

 Apskritys 
ApskritisGyventojųPlotas km²KantonųSavivaldybiųMijo67 612346715101Rodezas132 566397423139Vilfranšas63 6301293864

 Žmonės 

 Adolphe de Barrau, dailininkas (1803–1884)
 Hippolyte de Barrau, istorikas (1794–1863)
 Justin Bessou, poetas (1845–1918)
 Louis-Gabriel de Bonald, filosofas (1754–1840)
 Émile Borel, matematikas (1871–1956),
 Édouard de Castelnau, generolas (1851–1944)
 Jean-Henri Fabre, rašytojas (1823–1915)
 Amans-Alexis Monteil, istorikas (1769–1850)
 Guillaume-Thomas Raynal, istorijos filosofas (1713–1796)
 Eugène Viala, poetas, dailininkas (1859–1913)
 Richard Sainct, motociklininkas (1970–2004)

 Nuorodos 

 Prancūzijos regionai ir departamentai
 Prefektūra 
 Generalinė taryba
 Fotografijos
 Turizmo portalas
 Žymūs averoniečiai 

Kategorija:Prancūzijos departamentai